Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Õnnistan teid Jeesuse nimel.
Räägin täna Isa armastusest.
Tahan rääkida Taevaisa südamest.
Võib-olla ei saanud mõned teist lapsepõlves vanemailt
siirast armastust. Aga võib-olla saite.
Tahan rääkida siiski millestki suuremast
kui vanemlikust armastusest, nimelt jumalikust armastusest.
Vaatame Johannese 14. peatükki.
Olen sellest varemgi rääkinud, kuid on hea Jumala Sõna meenutada.
Tänu Jumalale selle eest, et meil on Piibel,
kust võime lugeda Jumala tahet.
Johannese 14:6 - Jeesus ütles talle: Mina olen tee ja tõde ja elu.
Ükski ei saa minna Isa juurde muidu kui minu kaudu."
Inimene võib sündida füüsiliselt vaid korra.
Pärast seda elab ta saadud elu.
Seejärel ta sureb ja tuleb kohtumõistmiseks Jumala ette.
Jeesus muutis kõik. Ta muudab nende meelt,
kes aktsepteerivad Isa tahte Jeesuse Kristuse kaudu.
Ta ütleb: "Sa ei pääse Isa juurde mingil muul moel.
On vaid üks tee, ja see olen Mina," ütleb Kristus.
"Vaid minu kaudu pääseb Isa juurde."
Piibel ütleb, et selle üle, kes usub Jeesust, ei mõisteta kohut,
kuna ta on läinud surmast elusse.
Pea seda meeles, kui kannatad masendust või muud,
millega liha, patt või saatan sind vaevavad.
Kõigile teie probleemidele on vastus.
Kõigele, mis teid vaevab, on lahendus.
Jeesus lahendab need paugupealt.
Peame vaid seda uskuma ja vastu võtma.
Jeesus ütles: "Mina olen tee, ja kui käid sellel,
elad tões ja saad elu. Isa Jumal on elu allikas.
Tuleme Taevaisa juurde, kes on Jeesuse isa,
ja Jeesuse kaudu meie kõikide Isa.
Meist on saanud Tema lapsed.
Tuleme Tema juurde Jeesuse kaudu, mitte kohtumõistmiseks,
vaid võtma vastu Tema armu ja armastust.
Tuleme Tema juurde, et vabaneda vaeslapse vaimust.
Ütleme sellest lahti.
Teame, et Jumal võtab meid vastu Jeesuse Kristuse kaudu.
Paljud mõtlevad, et Jeesus suri ristil vaid selleks,
et meie patud andeks anda. See on vaid osaline tõde.
Ta suri eelkõige pattude andeksandmiseks.
Ta lepitas meie patud oma verega.
Ta andis meile oma ülestõusmisega õigsuse.
Ometi tegi Ta seda selleks, et anda meile selline suhe Isaga
nagu Tal endal maa peal olles oli.
Ta tahab, et meilgi oleks Isaga samasugune suhe.
Tuld Siionist
Ta ei taha, et oleksime religioossed,
ja üksnes teaksime Jumala kohta.
Ta tahab, et tunneksime Jumalat
samamoodi nagu Tema tundis, oma Isana.
Tahan rääkida teie südametega. Ma ei tea, kui raske teil on.
Kuid olgu teil raske või kerge,
tean, et teil on alati Jeesuse kaudu juurdepääs Isale.
Me ei saa üksnes oma patte andeks,
meil on ka avatud uks Isa juurde.
Pääseme istuma Tema jalgade ette,
et saada Temalt elu ja ajada oma elust välja surm,
masendus, patud ja muu selline.
Seda on oluline mõista, et võiksime elada võidukalt.
Jeesusesse uskuja, kes ei tunne ehk Isa armastust,
ei saa elada võidukat elu.
Ta ei saavuta igavest elu ega võitu vaatamata oma jõupingutustele.
Võit on meie kõigi jaoks. Kuidas selleni oma elus jõuda?
Üksnes Isa südant tundes.
Vaid Isa südamest tõelist armastust vastu võttes.
Peame mõistma üht asja.
Kui selle selgeks saame ja tuleme Isa juurde,
mitte lihtsalt nii nagu Jumala juurde tullakse,
kuigi Ta on aukartustäratav, püha Jumal ja Kuningate Kuningas,
aga kui läheneme Talle kui oma Isale,
ei taha me enam pattu teha,
sest me ei taha kaotada lähedast suhet oma Isaga,
suhet nagu oli Jeesusel maa peal olles.
Johannese evangeeliumi 17. peatükis ütles Jeesus:
"Olen ilmutanud inimestele Sinu nime."
Mis nime Jeesus ilmutas? Asja uurides märkasin,
et Jeesus kasutas alati nime 'Abba' ehk Isa.
"See, kes tunneb Isa, tunneb mind, kes tunneb mind, tunneb mu Isa."
Johannese 14:7 -
"Kui te oleksite tundnud mind, siis te tunneksite ka mu Isa.
Nüüd te tunnete teda ja olete teda näinud.”
Filippus aga ütles talle: Issand, näita meile Isa, ja me jääme rahule!”
Jeesus ütles talle: Nii kaua aega olen ma teie juures,
ja sa ei ole mind veel ära tundnud, Filippus?"
See tähendab, et Jeesus tõi maa peale Isa südame.
Ta tõi õpetuse sellest ja Isa Vaimu.
Ta ei teinud meist üksnes jüngreid,
vaid Jumala pojad ja tütred.
Vaatame Galaatlastele 3:26 -
"Nüüd te olete kõik usu kaudu Jumala lapsed Kristuses Jeesuses.
sest kõik, kes te olete Kristusesse ristitud,
olete Kristusega rõivastatud.
Ei ole siin juuti ega kreeklast, ei ole siin orja ega vaba,
ei ole siin meest ega naist,
sest te kõik olete üks Kristuses Jeesuses.
Kui te olete aga Kristuse päralt, siis olete järelikult Aabrahami sugu
ja pärijad tõotuse järgi."
Miks ei suuda inimesed tõotusi Jeesuses vastu võtta?
Jeesus ütles: "See on lõpetatud." Jumala töö on tehtud.
Kõik võivad tulla nüüd Isa juurde ja saada Tema armastuse.
Nad ei suuda vastu võtta, kui nad ei tunne Jumalat Isana,
nii nagu Jeesus tahtis Teda Iisraelile ilmutada.
Ta on küll kardetav Jumal, kuid ka halastav ja armuline.
Ta armastab inimesi ja tahab olla meie Isa.
Ta tahab meid armastada ja meile armu anda.
Ta tahab anda meile võidukat elu.
Kuid inimesed olid meelelaadilt religioossed,
ega tahtnud, et Jeesus oma surma ja ülestõusmisega
nende kindlustused lõhuks,
vaid nad hoidsid kinni oma surnud suhtest Jumalaga.
Meil on elav suhe Jumalaga.
Jeesus ütles: "Mina olen tee, tõde ja elu.
Keegi ei saa Isa juurde muidu kui minu kaudu."
Usklikule ei piisa pattude andeksandmisest.
Peame selle tee kaudu võtma vastu Jumala armastuse,
ja võtma sisse Tema poja või tütre koha.
Meil on kõrgeim võimalik positsioon.
Kõrgemat seisust kui Jumala laps pole olemas.
Jumala lasped tunnevad Isa südant.
Nad ei tee midagi Isa tahte vastu,
kuna austavad ja armastavad elavat Jumalat, oma Isa,
nii nagu Tema armastab neid.
Nad armastavad Teda tagasi,
ja vastavad Tema armastusele sõnakuulekusega.
Nad usuvad Tema Sõna ja kuulavad Teda.
Selles ongi küsimus.
Selle saladuse annab Ta neile, kes Teda kardavad.
Kui tunneme Isa südant ja võtame Jeesuse nimel vastu
Tema armastuse, elame pühas aukartuses Isa suhtes.
Isa tundmine ei tähenda üksnes Tema kuulamist,
vaid Tema juurde tulemist ja suhet Temaga,
ja Temalt ammutamist, saamist ja õppimist.
See on suurim, mis meil võib olla.
Au Kuninga Kogudus
See on väeline, terve ja hea.
See ei ole enam piim, see on vaimne lihatoit.
Istud Isa jalge ees ja õpid Jumala Sõna.
Sa mitte üksnes ei palveta Ta poole, vaid vestled Temaga.
Õpid ja kasvad ja tead täpselt, mis pead tegema.
Ütled nagu Jeesus: "Ma ei tulnud tegema enda tahtmist,
vaid Isa tahtmist. Teen seda, mida Tema teeb."
Jeesus ootab, et järgiksime Teda sama teed mööda
samasugusesse suhtesse Isaga.
Siis näeb maailm, et oleme teistmoodi.
Ma ei mõtle, et oleksime teistest paremad,
vaid erineme selle maailma inimestest.
Meil on suhe Isaga.
Me ei mõtle Temale üksnes siis, kui meil on raske,
või tahame öelda: Tänu Issandale, Vaim liigub, ja see on hea märk.
Tahame Temaga osadust ööpäevaringselt.
Oleme valmis, isegi kui Ta räägib meiega öösel.
Ootame ja otsime hetke, kui Isa avab meile oma südame.
Ja me ei kannata, kui Ta karistab meid,
kuna teame, et Tema karistus on meile eluks.
Isa ei karista meid selleks, et meid hävitada,
vaid et tuua meid tagasi tõe ja elu teele.
Seepärast ütleb Paulus kirjas Heebrealastele,
usun, et Tema kirjutas selle, et Isa karistab meid vahel.
Paljud ütlevad, et meie Isa ei karista meid.
Võib-olla arvad sinagi nii, aga kui eksid teelt,
siis Ta korrigeerib sind, kuid Ta ei kutsu saatanat,
sest meiegi ei kutsu naabreid oma lapsi karistama,
kui nad halvasti käituvad.
Ta lihtsalt ootab, et naaseksid,
tõstab oma käe su pealt eemale ja vaatab,
kuidas sa ilma Temata hakkama saad. See ongi karistus.
Karistus on, kui me ei tunne Tema ligiolu ja võidmist,
ja Ta ei räägi meiega.
Seni, kuni naaseme Isa juurde.
Tunneme Tema südant ja ütleme: "Anna meie patud andeks."
Jeesus õpetas: "Meie isa, kes sa oled taevas ...
...sündigu sinu tahtmine, nagu maa peal, nõnda ka taevas."
Taevas pole pattu.
"Meie igapäevast leiba anna meile tänapäev."
Suhe Isaga.
"Ja anna meile andeks meie võlad..."
Jeesus ei öelnud: "Suur ja kardetav Jumal ..."
Ta alustas alati palvet sõnadega: "Meie Isa, kes sa oled taevas ..."
See on võimas. Sellele mõtlemine õnnistab mind.
"Andesta meile meie võlad,
nii nagu meiegi andeks anname oma võlglastele."
Kui oled Isaga osaduses ja võtad Isa südamest
Jeesuse kaudu vastu armastust, õpid andeks andma.
Paljud ei mõista, et see on tõsine palve.
"Andesta meile meie võlad, nii nagu meiegi andeks anname ..."
Kui sul on suhe Isaga ja tead, et oled Tema laps
ja sinu patud on andeks antud, annad sinagi teistele andeks,
ja võid paluda kogu südamest:
"Annan andeks oma võlglastele. Isa anna mullegi andeks!
Tunnen Sinu südant, oled mulle juba andestanud."
Tuld Siionist
Ma ei tea, miks, kuid pean katkestama
ja teie eest palvetama.
Tean, et mõned vaatajad ei tunne Isa südant.
Ehk oled kannatanud lapsena, ehk oled orb,
võib-olla oled lesk, sina, kes just praegu vaatad.
Võib-olla pole sul peret, võib-olla on sul vähe sõpru.
Tahan palvetada ja öelda:
Jeesuse Kristuse kaudu on meil ligipääs Isa südamesse,
pääs tervise, armastuse ja Jumala armu juurde.
Võtke vastu see palve Issanda Jeesuse nimel.
On aeg südametel ja hingedel terveneda.
Võtke vastu see palve ja saage terveks, Jeesuse nimel.
Meie Isa, kes Sa oled taevas, tänan Sind Jeesuse nimel,
et oleme Sinu lapsed.
Isa, ma palun iga vaataja eest,
vala välja neile oma armastus, Jeesuse nimel.
Ma purustan needused vaatajate eludes.
Kuulutan täielikku paranemist.
Jeesuse vermete läbi
on nende südamed, hinged ja ihud tervenenud.
Aitäh, Isa, et parandad murtud südamed.
Käsin lahkuda hülgamise vaimul, Jeesuse nimel.
Kuulutan täielikku tervenemist ja elava Jumala võitu.
Kuulutan, et Isa Jumal on nad vastu võtnud.
Isa, ava oma süda ja vala kõigile välja oma armastus.
Issanda Jeesuse nimel. Aamen.
Paljude väitel oli Aabraham usumees, ja see on tõsi.
"Aabraham uskus Jumalat ja see arvati talle õigsuseks."
Kuid kas oled mõelnud, milline suhe oli tal elava Jumalaga?
See oli enne käsuseadust,
ja Uus Testament räägib, et oleme Aabrahami lapsed.
Tal oli armastav suhe. Ta tundis Jumalat oma Isana.
Ta suutis anda Jumalale oma kõige kallima.
Vaadake, mis Aabrahamiga juhtus.
Jumal lubas talle poja.
Aabraham ei oodanud tõotuse täitumist.
Ta tegi mitu korda pattu, öeldes, et Saara on ta õde.
Siis magas ta Haagariga ja sündis Iismael.
Ta püüdis Jumalat lihas aidata.
Siis tuli Jumal Isa südamega ja rääkis Aabrahamiga.
Aabram - ta oli siis veel Aabram -, heitis näoli maha.
Jumal ütles talle, pange tähele Isa südant -:
"Muudan sinu ja su naise nimed. Annan sulle uue nime."
Jeesuses oleme saanud uued nimed.
"Annan sulle uue saatuse, uue elu."
Jumal ütles, et õnnistab ka Iismaeli.
Inimloogikaga on seda võimatu mõista,
kuna inimmeeles on palju kindlustusi.
Me ei saa loogiliselt mõista Isa armastust,
mis on nii suur ja keeruline.
Ta ütles: "Annan sulle uue nime.
Õnnistan ka Iismaeli, kuid tahan öelda sulle,
et saad poja Iisaki, kelle sulle lubasin.
Millal? Siis, kui sa ise enam lapsi ei saa,
ega ka sinu naine, kes varem lapsi ei saanud,
ega saa nüüdki oma vanuse tõttu."
"Mina annan."
Jumal tegi Aabrahamiga lepingu.
Liit on armastussuhe.
See on Jumala tundmine armastusena.
Lõpuks tahtis Jumal ühel päeval kaht asja näidata.
Ta märkas, et Iisak oli Aabrahamile otsekui ebajumal.
Aabraham oli vana ja planeeris arvatavasti,
et Iisakist saab tema pärija.
Ma ei tea, mida Aabraham mõtles,
aga Jumal tahtis näidata kahte asja.
Esiteks - meil ei saa olla ebajumalaid,
olgu nad meie lapsed, naised, mehed või pastorid.
Meil on elav Jumal, kes on meie Isa.
Oleme Temaga lepingus ja seepärast armastame ka teisi.
"Armasta Jumalat, oma Issandat, ja oma ligimest nagu iseennast."
Armastus on kõik. Käsk toimib armastuse läbi.
Teiseks tahtis Jumal näidata,
et saadab ühel päeval oma Poja,
kes toob meile lunastuse, andeksandmise ja õigsuse,
Ta avab meile tee ja värava Jumala kuningriiki.
Pääseme juba selles elus Isa juurde
ammutama Tema südamest tõelist armastust.
Mis juhtus, kui Jumal käskis Aabrahamil oma poja Iisaki tuua?
Aabraham ei mõelnud lihas, vaid võttis Iisaki
ja tõi ta siia Jeruusalemma, Morija mäele,
ning hakkas teda Jumalale ohverdama.
Uue Testamendi järgi oli tal Jumalaga selline suhe,
et ta uskus Jumala võimesse oma armastuse ja väe tõttu
Iisak surnuist ellu äratada.
Mis juhtus?
Jumal peatas Aabrahami ja saatis ingli ütlema:
"Peatu! Nüüd ma tean, et sa kardad Jumalat,
et sul on tõsi taga ja sa tunned mu südant.
Tegid, mida käskisin."
See, kes tunneb Isa südant, ei vaidle Jumalaga,
kui Jumal temaga räägib.
Meil on raske Jumalale kuuletuda, kui me ei pea Teda oma Isaks.
Meil on raske täita Tema Sõna ja tahet.
Kui meil on aga selline suhe nagu Aabrahamil, on see lihtne,
kuna teame, et Issand andis ja Issand võttis,
kiidetud olgu Issanda nimi.
Teame, et Ta ei palu meilt kunagi midagi,
et meid tühjade kätega maha jätta. Ta teab, mida teeb.
Ta armastab meid. Tema süda on täis armastust.
Ta ütleb: "Peatu!"
Ühel päeval saatis ta Jeesuse Kristuse,
ega peatanud Teda, ning Jeesus ütles ristil:
"Isa, miks sa mind maha jätsid?"
See oli valukarje sügavalt Jeesuse südamest.
Ta ei öelnud muud kui: "Mu Jumal, miks sa mind hülgasid?"
Siis Teda pilgati, Tema peale sülitati,
kuid Ta ütles: "Anna neile andeks, Isa,
sest nad ei tea, mida teevad."
Au Kuninga Kogudus
Jumal tahab meiga sellist suhet.
Tahan naasta Johannese 14:6 juurde -
Jeesus ütles talle: Mina olen tee ja tõde ja elu.
Ükski ei saa minna Isa juurde muidu kui minu kaudu."
Kui te pole Jeesust Kristust vastu võtnud,
pole teil pääsu Isa juurde.
Võib-olla ehk Jumala juurde;
elu lõpul ilmub igaüks meist kohtumõistmiseks Jumala ette."
Kuid tahame pääseda Isa juurde.
Täna on sul võimalus võtta vastu Isa armastus.
Ütle minu järel: "Jeesus, tean nüüd, et oled Messias.
Surid minu pattude pärast, tõusid kolmandal päeval üles
ja andsid mulle Jumala õigsuse.
Avan oma südame. Jeesus, tule mu südamesse
ja ole mu Päästja, Lunastaja ja Issand.
Võtan Jeesuse Kristuse kaudu vastu Isa armastuse.
Palun, et aitaksid mul pääseda Oma kuningriiki.
Jeesuse Kristuse nimel. Aamen.
Tänu Jumalale, et Ta õnnistab teid.
Armastan teid, kuid Jumal armastab meid kõiki.
Võta meiega ühendust, kui said täna terveks.
Tahame rõõmustada koos teiega.
Õnnistagu teid Aabrahami, Iisaki ja Jaakobi Jumal,
meie Issanda Jeesuse Isa! Aamen.
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri